Virtual Boy
Virtual Boy (jap. バーチャルボーイ = Bācharu Bōi) (iš pradžių vadinta VR-32) – 32 bitų 3D kompiuterinių žaidimų konsolė, sukurta įmonės „Nintendo“. Konsolė buvo reklamuojama kaip pirmoji „nešiojamoji“ kompiuterinių žaidimų konsolė, gebėjusi atvaizduoti „tikrą 3D grafiką“. Japonijoje konsolė buvo išleista 1995 m. liepos 21 d., o Šiaurės Amerikoje pasirodė tų pačių metų rugpjūčio 14 d. Greitai paaiškėjus, jog tai žlugęs produktas, nutarta neišleisti jo kituose regionuose. Jos neišgelbėjo ir tai, kad kaina nuolat buvo mažinama. „Nintendo“ nutraukė jos gamybą 1996 m. kovo 2 d.